**Poem**

*Tudor Arghezi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrei tu să fii pământul meu

Cu semănături, cu vii, cu heleșteu,

Cu pădure, cu izvoare, cu jivini?

Vacile ne vor aduce ugerii plini

Și vor mugii la poarta noastră

De salcâmi cu floare albastră.

Nevăstuicile se vor juca în ogradă

Cu purceii și rațele, grămadă.

Puii de borangic

Vor număra meiul cu bobul mic

Și vor fugării țânțarii.

În fața prispei vor tremura arțarii

Pestriți și va cânta cocoșul.

Vom aduce florile cu coșul.

Din nuiele de răchită

Vom face împreună zestre împletită.

Și din lâna oilor,

Culcușul pisoilor.

Vrei tu să fii grădina mea,

De iarbă-mare și de catifea?